Общинска избирателна комисия Тервел

**ПРОТОКОЛ № 1**

Днес, 04.09.2019 г. в гр. Тервел се проведе заседание на Общинска избирателна комисия-Тервел. На заседанието присъстваха:

**Председател:** Невяна Димитрова Пенчева

**Зам.-Председател:** Александър Стоянов Александров

**Секретар:** Капка Христова Георгиева

Членове: Маринка Върбанова Николова

 Мария Станчева Минчева

 Валентин Стоянов Петров

 Димитър Христов Цонев

 Елка Цонева Иванова

На заседанието **не присъстват:** Адем Мустафов Адемов, Маринка Стефанова Тодорова и Виолета Русева Янкова.

Заседанието бе открито в 10:00 часа и председателствано от Председателя на ОИК-Тервел Невяна Пенчева.

Установено бе присъствието на 8 члена на ОИК-Тервел и наличие на кворум.

Председателят на комисията запозна присъстващите с проекта за дневен ред, като след разисквания единодушно с *8 гласа ЗА* бе приет следния дневен ред:

1. Определяне номерацията на решенията на Общинска избирателна комисия (ОИК) Тервел.
2. Избор на комисия за маркиране по уникален начин на печата на ОИК-Тервел, във връзка с произвеждане на изборите за общински съветници и за кметове на 27 октомври 2019 г.
3. Регламентиране на начина за свикване на заседанията, начина на приемане, обявяване и обжалване на решенията и работно време на ОИК-Тервел.
4. Проект за решение за приемане на образец на електронен публичен регистър на жалбите и сигналите, подадени до ОИК-Тервел и решенията по тях.

 **1.По точка първа от дневния ред:**

 Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ
№ 1-МИ***

***гр. Тервел, 04.09.2019 г.***

*ОТНОСНО:* ***определяне номерацията на решенията на Общинска избирателна комисия Тервел***

*На основание Решение № 1 от 22.03.2019 г. на Централната избирателна комисия, Общинска избирателна комисия Тервел*

***Р Е Ш И:***

1. *Взетите от ОИК-Тервел решения имат единна последователна номерация с арабски цифри, като след съответната арабска цифра се поставя тире и се добавя съкращение за съответния вид избор:* ***МИ*** *– за избори за общински съветници, кметове на общини и кметства.*
2. *Номерацията на решенията на Общинска избирателна комисия – Тервел започва с № 1 (едно).*

*Решението подлежи на обжалване пред ЦИК София, в тридневен срок, считано от обявяването му.*

*Препис от решението да се изложи на информационното табло на ОИК – Тервел.*

**Гласували 8 членове на ОИК- Тервел:**

**„За“ – Невяна Пенчева, Александър Александров, Капка Георгиева, Маринка Николова, Мария Минчева, Валентин Петров, Димитър Цонев, Елка Иванова.**

**„Против“ – 0**

**2.По точка втора от дневния ред:**

 Председателят докладва проект за решение. След направени разисквания и констатация и на основание чл. 87 от Изборния кодекс ОИК Тервел взе следното:

***РЕШЕНИЕ
№ 2-МИ***

***гр. Тервел, 04.09.2019 г.***

*ОТНОСНО:* ***избор на комисия за маркиране по уникален начин на печата на ОИК- Тервел, във връзка с произвеждане на изборите за общински съветници и за кметове на 27 октомври 2019 г.***

*На основание чл. 57, ал. 1, т. 8, чл. 79, чл. 88 от Изборния кодекс и във връзка с Решение № 618- МИ от 15.08.2019 г. на Централната избирателна комисия, Общинска избирателна комисия- Тервел*

***Р  Е  Ш  И:***

*Определя комисия в състав:*

*1. НЕВЯНА ДИМИТРОВА ПЕНЧЕВА – председател на ОИК – Тервел;*

*2.  КАПКА ХРИСТОВА ГЕОРГИЕВА– секретар на ОИК – Тервел.*

*Със следната задача: да маркира по уникален начин печати на ОИК – Тервел, във връзка с произвеждането на изборите за общински съветници и за кметове на 27 октомври 2019 г. За маркирането на печатите да се състави протокол, съгласно Приложение към Решение № 618-МИ от 15.08.2019 г. на ЦИК, подписан от членовете на комисията, съдържащ най-малко 3 (три) отпечатъка от всеки от маркираните печати, съгласно приложението. За всеки от печатите да се състави отделен протокол.*

*Решението подлежи на обжалване пред ЦИК София, в тридневен срок, считано от обявяването му.*

*Препис от решението да се изложи на информационното табло на ОИК – Тервел.*

**Гласували 8 членове на ОИК- Тервел:**

**„За“ – Невяна Пенчева, Александър Александров, Капка Георгиева, Маринка Николова, Мария Минчева, Валентин Петров, Димитър Цонев, Елка Иванова.**

**„Против“ – 0**

**3.По точка трета от дневния ред:**

Председателят докладва проект за решение. След направени разисквания и констатация и на основание чл. 87 от Изборния кодекс ОИК Тервел взе следното:

***РЕШЕНИЕ
№ 3-МИ***

***Тервел, 04.09.2019***

***ОТНОСНО: регламентиране на начина за свикване на заседанията, начина на приемане, обявяване и обжалване на решенията и работното време на ОИК-Тервел***

*На основание чл. 85, чл. 86, чл. 87, ал. 2 и чл. 88 от Изборния кодекс и във връзка с Решение № 848–МИ от 28.08.2019 г. на Централната избирателна комисия, Общинска избирателна комисия – Тервел*

***РЕШИ:***

1. *Общинската избирателна комисия се свиква на заседание от нейния председател или по искане на най-малко една трета от членовете ѝ.*
2. *Заседанията на комисията се ръководят от председателя, а в негово отсъствие - от определен от него заместник-председател.*
3. *Заседанията на ОИК-Тервел са законни, когато на тях присъстват повече от половината членовете.*
4. *ОИК-Тервел взема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на Изборния кодекс.*
5. *ОИК-Тервел приема решенията си с поименно гласуване, което се отразява в протокола от заседанието.*
6. *Гласуването е явно. Гласува се „за“ или „против“. Не се допуска гласуване „въздържал се“.*
7. *Членовете на ОИК-Тервел могат да подписват протоколи и да гласуват решения с „особено мнение“, като в този случай посочват в какво се изразява особеното мнение.*
8. *На заседанията на ОИК-Тервел може да присъстват застъпници, представители на партии, коалиции/местни коалиции или представляващите инициативни комитети, наблюдатели и представители на средствата за масово осведомяване.*
9. *За заседанията на ОИК-Тервел се съставя протокол, който се подписва от председателя и секретаря.*
10. *Решенията, протоколите, удостоверенията и текущата кореспонденция на ОИК-Тервел се подписват от председателя и секретаря.*
11. *Когато председателят, съответно секретарят отсъства, решенията, протоколите и удостоверенията се подписват от секретаря, съответно от председателя и от заместник-председател. Когато едновременно отсъстват и председателят и секретарят, решенията, протоколите, удостоверенията и текущата кореспонденция се подписват от заместник-председател и определен с решение на комисията член, предложени от различни партии и коалиции.*
12. *ОИК-Тервел ще обявява решенията си незабавно по реда определен от ИК и решение № 848-МИ от 28.08.2019 г. на ЦИК, чрез поставяне на общодостъпно място в сградата, в която се помещава, и чрез публикуване на интернет страницата си. Мястото за обявяване на решенията е сградата на Община Тервел с административен адрес: гр. Тервел, ул. „Св. св. Кирил и Методий“, № 8, информационно табло ІІ етаж, пред стая № 206.*
13. *Решенията на ОИК-Тервел може да се оспорват в тридневен срок от обявяването им пред Централната избирателна комисия - гр.София.*
14. *На екземплярите от решенията, които се обявяват, се отбелязва датата и часът на поставянето им на общодостъпно място и се подписват от двама членове на комисията, излъчени от различни партии и коалиции.*
15. *Екземплярите от обявените решения се свалят не по-рано от три дни /72 часа/ от поставянето им на общодостъпно място, като се отбелязват деня и часът на свалянето им и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.*
16. *ОИК поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния изборен район, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри,водени от нея при спазване изискванията на Закона за защита на личните данни.*
17. *Работното време на ОИК е всеки работен ден от 9,00 ч. до 17,00 ч. По изключение комисията ще работи и в почивните дни, когато в тях изтичат сроковете, визирани в Хронограмата на ЦИК за произвеждане на изборите за общински съветници и кметове.*
18. *За обезпечаване на нормалната дейност на комисията и създаване на възможност за упражняване на правата на участващите в изборите субекти, уредени в ИК, в часовете от 9,00 ч. до 17,00 часа, ОИК организира дежурства за членовете си. Дежурството се провежда от поне двама членове на комисията, предложени от различни партии и коалиции.*

*Решението подлежи на обжалване пред ЦИК София, в тридневен срок, считано от обявяването му.*

*Препис от решението да се изложи на информационното табло на ОИК-Тервел.*

**Гласували 8 членове на ОИК- Тервел:**

**„За“ – Невяна Пенчева, Александър Александров, Капка Георгиева, Маринка Николова, Мария Минчева, Валентин Петров, Димитър Цонев, Елка Иванова.**

**„Против“ – 0**

**3.По точка четвърта от дневния ред:**

Председателят докладва проект за решение. След направени разисквания и констатация и на основание чл. 87 от Изборния кодекс ОИК Тервел взе следното:

***РЕШЕНИЕ
№ 4-МИ***

***гр. Тервел, 04.09.2019 г.***

*ОТНОСНО:* ***приемане на образец на електронен публичен регистър на жалбите и сигналите, подадени до ОИК-Тервел и решенията по тях***

*На основание чл. 87, ал. 1, т. 23, чл. 88 от Изборния кодекс и Решение № 849-МИ/ 28.08.2019 г. на Централната избирателна комисия, Общинска избирателна комисия –Тервел*

***Р Е Ш И:***

*Приема образец на електронен публичен регистър на жалбите и сигналите до ОИК-Тервел, постановените по тях решения съгласно Приложение №1, неразделна част от настоящото решение.*

*Решението подлежи на обжалване пред ЦИК София, в тридневен срок, считано от обявяването му.*

*Препис от решението да се изложи на информационното табло на ОИК-Тервел.*

**Гласували 8 членове на ОИК- Тервел:**

**„За“ – Невяна Пенчева, Александър Александров, Капка Георгиева, Маринка Николова, Мария Минчева, Валентин Петров, Димитър Цонев, Елка Иванова.**

**„Против“ – 0**

**Поради изчерпване на дневния ред заседанието на ОИК-Тервел бе закрито в 11:00 часа.**

Председател: ………………………

(Невяна Димитрова Пенчева)

Секретар: ………………………….

(Капка Христова Георгиева)